32003R0162
L 026/3
JURNALUL OFÍCIAL AL UNIUNII EUROPENE
REGULAMENTUL (CE) NR. 162/2003 AL COMISIEI
din 30 ianuarie 2003
privind autorizarea unui aditiv în hrana animalelor
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 70/524/CEE a Consiliului din 23 noiembrie 1970 privind aditivii din hrana animalelor (1), astfel cum a fost modificată ultima dată prin Regulamentul nr. 1756/2002 (2) al Consiliului, în special articolul 9,
întrucât:
(1)
În temeiul articolului 2 punctul (aaa) din Directiva 70/524/CEE, autorizările pentru punerea în circulație a coccidiostaticelor sunt asociate persoanei responsabile cu punerea lor în circulație. Aceste autorizări se pot acorda pentru o perioadă de 10 ani, dacă sunt îndeplinite toate condițiile prevăzute la articolul 3a din directiva menționată.
(2)
Din examinarea cererii de autorizare depuse cu privire la preparatul coccidiostatic specificat în anexa la prezentul regulament se constată că sunt îndeplinite condițiile menționate la articolul 3a din Directiva 70/524/CEE. Prin urmare, preparatul coccidiostatic poate fi autorizat și inclus în capitolul I din lista aditivilor autorizați în hrana animalelor menționați la articolul 9t litera (b) din directiva menționată.
(3)
Comitetul științific pentru nutriția animalelor a emis un aviz favorabil cu privire la siguranța și efectele favorabile ale preparatului coccidiostatic asupra producțiilor animaliere, în condițiile stabilite de anexa la prezentul regulament.
(4)
Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Se autorizează aditivul aparținând grupei „coccidiostatice și alte substanțe medicamentoase” menționat în anexa la prezentul regulament pentru utilizare ca aditiv în nutriția animalelor, în condițiile stabilite de anexă.
Articolul 2
Prezentul regulament intră în vigoare la data următoare publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 ianuarie 2003.